b'\n_START_ARTICLE_\nViljam Genrihovi\xc4\x8d Fisher\n_START_SECTION_\n\xc5\xbdivljenjepis\n_START_PARAGRAPH_\nRodil se je v angle\xc5\xa1kem Benwellu v dru\xc5\xbeini nem\xc5\xa1kih Rusov, ki so pobegnili v Anglijo leta 1901 zaradi revolucionarne aktivnosti v Rusiji. Njegov o\xc4\x8de je bil bolj\xc5\xa1evik in je sodeloval pri tajnih nakupih oro\xc5\xbeja in literature za ruske bolj\xc5\xa1evike._NEWLINE_Leta 1921 se je dru\xc5\xbeina vrnila v zdaj Sovjetsko zvezo. Zaradi znanja angle\xc5\xa1\xc4\x8dine je Viljam postal prevajalec za Kominterno. V letih 1925\xe2\x88\x921925, ko je slu\xc5\xbeil voja\xc5\xa1ki rok, je bil izu\xc4\x8den za radijskega operaterja. Posledi\xc4\x8dno je deloval v GRU, nato pa je bil leta 1927 rekrutiran v KGB. Kot radijski operater je deloval na Norve\xc5\xa1kem, v Tur\xc4\x8diji, v Zdru\xc5\xbeenem kraljestvu in v Franciji. Leta 1936 se je vrnil v Rusijo, kjer je prevzel vodstvo \xc5\xa1ole za tajne radijske operaterje._NEWLINE_V \xc4\x8dasu velikih \xc4\x8distk je bil leta 1938 odpu\xc5\xa1\xc4\x8den. Med drugo svetovno vojno je bil ponovno vpoklical na mesto in\xc5\xa1tuktorja. Leta 1946 je bil dolo\xc4\x8den za vohuna in naslednje leto je preko Kanade prispel v ZDA. Tam je deloval kot lastnik umetni\xc5\xa1kega ateljeja, kjer je deloval kot ilegalni rezident: nadzoroval druge vohune. _NEWLINE_Leta 1957 je bil odkrit in pozneje obsojen na 30 let zaporne kazni. A \xc5\xbee leta 1962 so ga zamenjali za Garyja Powersa (pilota sestreljenega U-2) in ameri\xc5\xa1kega \xc5\xa1tudenta Frederica Pryorja. Po vrnitvi je deloval kot in\xc5\xa1tuktor v KGB. _NEWLINE_Umrl je leta 1971 za plju\xc4\x8dnim rakom.'